Deputata USR, Diana Stoica, a fost prezentă în emisiunea Politica Zilei, moderată de Ioana Constantin, pe B1 TV, unde a comentat subietcul referitor la ordonanța PNL, care vine cu multe modificări, printre care și salarii mai mari la stat.
"E clar că e cineva care știe, e un specialist în domeniu, că nu e ordonanță ușor de scris. De fiecare dată când au crescut taxele sau când au făcut heirupist modificări la codul fiscal nu și-a asumat nimeni niciodată acel document. Deci data trecută, domnul Boloș, din greșeală, cred că a zis că a ieșit la Ministerul Finanțelor, dar nici el nu și-a asumat, adică n-a spus 'da, e lucrat cu echipa mea', ci s-a scurs, așa, printr-o canalizare, nu știu de unde s-a scurs la Ministerul Finanțelor. E clar că asta vor să facă, pentru că nu au cum.
Da, testează apele că așa au făcut. Dacă vă aduceți aminte s-a zvârcolit tot mediul de afaceri. Toți românii, 3 luni, vara aceasta, până au venit și au crescut încă o dată taxele".